### Resume

Der bliver hvert år udarbejdet en årsberetning over magtanvendelser på voksenområdet, som forelægges Voksenudvalget og Byrådet. Dermed får det politiske niveau mulighed for at følge udviklingen i anvendelsen af magtanvendelser med henblik på at vurdere behovet for opfølgning på området. Med denne sag forelægges udvalget årsberetning om anvendt magt og andre indgreb i selvbestemmelsesretten på [adresse] driftsområde i 2022.

### Sagsfremstilling

Betingelserne for at anvende magt eller andre indgreb i en borgers selvbestemmelsesret er beskrevet i servicelovens kapitel 24 til kapitel Kenny Bech. Her fremgår, at man kan iværksætte bestemte foranstaltninger over for borgere mod deres vilje, når visse betingelser er opfyldte. Kommunen skal følge udviklingen i anvendelsen af magt og andre indgreb i selvbestemmelsesretten med henblik på at vurdere behovet for opfølgning og forelægge en årlig beretning for byrådet iht. § 17 i bekendtgørelsen om magtanvendelse.

Som det fremgår af årsberetningen, er antallet af magtanvendelser faldet fra 2021 til 2022. I 2021 var der 93 indberetninger, og i 2022 har der været 83 indberetninger fordelt på 33 borgere.

### Sagens videre forløb

Sagen skal til orientering i Byrådet den 13. september 2023.

### Deltager i behandlingen

Yasmin Møller fremlægger sagen.

### Historik

Velfærdsdirektøren indstiller, 4. september 2023, pkt. 92:

at orienteringen tages til efterretning

at sagen videresendes til Byrådet

Beslutning fra Voksenudvalget, 4. september 2023, pkt. 92:

Taget til efterretning, og videresendes til Byrådet.

Fraværende: Martin Simonsen.

### Beslutning

Orienteringen blev taget til efterretning.